ORDE do 26 de marzo de 2007 pola que se determinan os servizos mínimos durante a folga convocada con carácter temporal, desde as 20.00 horas do 27 de marzo de 2007 ata as 20.00 horas do 28 de marzo de 2007, desde as 20.00 horas do 9 de abril de 2007 ata as 20.00 horas do 11 de abril de 2007, e desde as 20.00 horas do 16 de abril de 2007 ata as 20.00 horas do 19 de abril de 2007, no centro de traballo de Endesa-As Pontes; Danigal, S.A., Vulcarol, S.L., Ripados Rodabell, S.L., Rodabell As Pontes, S.L., Mecanizados Acebrón, S.L., Imoga, S.A., Isastur, S.A., Cuíña, S.A., Transporte Cuíña, S.A., Lobelle, S.A., Masa Galicia, S.A., Maessa, Senax UTE, Samyl, Rodabell Maquinaria, S.L., Cuitráns, S.L., Áridos Forgoselo, S.L., Composa, Autónomos Cuíña, Talleres Alija, Electricidad Mourín, Grupo Canosa, Depisa, Grupo San Martín, Hermanos Gabeiras, Prieto Rey Hermanos, Luis Mata Quintela, Prosegur, UTE Maessa-Lainsa.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 27/03/2007

O artigo 28.2º da Constitución española recoñece o dereito de folga dos traballadores para a defensa dos seus intereses, malia limitar o seu exercicio para garantir os servizos esenciais da comunidade, entre os cales está a subministración de electricidade.
O artigo 3 do Decreto 155/1988, do 9 de xuño, faculta o conselleiro competente por razón dos servizos esenciais afectados ante unha situación de folga para que, mediante orde, decida o mínimo de actividade necesaria para asegurar o mantemento deles, así como para determinar o persoal preciso para a súa prestación.
A CIG convocou unha folga con carácter temporal desde as 20.00 horas do 27 de marzo de 2007 ata as 20.00 horas do 28 de marzo de 2007, desde as 20.00 horas do 9 de abril de 2007 ata as 20.00 horas do 11 de abril de 2007, e desde as 20.00 horas do 16 de abril de 2007 ata as 20.00 horas do 19 de abril de 2007 (144 horas), no centro de traballo da mina de Endesa-As Pontes de García Rodríguez, que pode ter incidencia na seguridade das instalacións e na subministración e abastecemento de carbón á central térmica das Pontes.
Polo tanto, cómpre determinar os servizos mínimos que se deben manter mentres dure a folga convocada no referido centro de traballo para garantir as debidas condicións de seguridade de persoas, bens e instalacións e asegurar o abastecemento de carbón á central térmica das Pontes.
Na súa virtude, oído o comité de folga, e no uso das competencias que teño atribuídas,
DISPOÑO:
Artigo 1º
1. Os servizos mínimos que se deberán manter mentres dure a folga anunciada con carácter tem
poral, desde as 20.00 horas do 27 de marzo de 2007 ata as 20.00 horas do 28 de marzo de 2007, desde as 20.00 horas do 9 de abril de 2007 ata as 20.00 horas do 11 de abril de 2007, e desde as 20.00 horas do 16 de abril de 2007 ata as 20.00 horas do 19 de abril de 2007, no centro de traballo de Endesa-As Pontes; Danigal, S.A., Vulcarol, S.L., Ripados Rodabell, S.L., Rodabell As Pontes, S.L., Mecanizados Acebrón, S.L., Imoga, S.A., Isastur, S.A, Cuíña, S.A., Transporte Cuíña, S.A., Lobelle, S.A., Masa Galicia, S.A., Maessa, Senax UTE, Samyl, Rodabell Maquinaria, S.L., Cuitráns, S.L., Áridos Forgoselo, S.L., Composa, Autónomos Cuíña, Talleres Alija, Electricidad Mourín, Grupo Canosa, Depisa, Grupo San Martín, Hermanos Gabeiras, Prieto Rey Hermanos, Luis Mata Quintela, Prosegur, UTE Maessa-Lainsa, serán os seguintes:
-Servizo: bombeo.
Denominación do posto: oficial rondista.
Persoas/quenda: 1.
Desde as 20.00 horas do día 17 de abril ata as 20.00 horas do día 18 de abril, engadirase ao anterior servizo, o seguinte:
-Servizo: limpeza parque carbón.
Denominación do posto: xefe de equipo.
Persoas/quenda: 1.
-Servizo: limpeza parque carbón.
Denominación do posto: oficial de limpeza.
Persoas/quenda: 7.
No caso de que as existencias de carbón no parque fosen inferiores a 33.000 toneladas ás 11.00 horas do día 8 abril e 45.000 toneladas ás 11.00 horas do día 15 de abril, os seguintes servizos mínimos:
-Servizo: mantemento eléctrico.
Denominación do posto: oficial electricista.
Persoas/quenda: 3.
-Servizo: mantemento mecánico.
Denominación do posto: oficial mecánico.
Persoas/quenda: 1.
-Servizo: maquinaria auxiliar.
Denominación do posto: oficial condutor maquinaria.
Persoas/quenda: 2.
-Servizo: manexo carbón importado.
Denominación do posto: oficial manexo carbón.
Persoas/quenda: 2.
De producirse esta circunstancia, deberá ser debidamente acreditada ante a delegación provincial os días 7 e 14 de abril.
2. No caso de producirse algunha avaría ou incidente de carácter grave ou desabastecemento do parque de carbón da central térmica, a dirección e o comité de folga reuniranse co fin de acordar o persoal necesario para a correspondente reparación.
Artigo 2º
O incumprimento da obriga de atender os servizos mínimos fixados nesta orde sancionarase de conformidade coa lexislación vixente.
Artigo 3º
O establecido nesta orde non suporá ningunha limitación dos dereitos que a normativa reguladora do dereito de folga lles recoñece aos traballadores.
Disposición derradeira
Está orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de marzo de 2007.
P.D. (Orde 31-1-2006, DOG nº 24,
do 3 de febreiro)
Emilio Nogueira Moure
Secretario de Innovación e Industria